Արգանդի վզիկային հղիություն

**Արգանդի վզիկային հղիություն,** արտարգանդային հղիություն, իմպլանտացված արգանդի էնդոցերվիքսում: Նման հղիությունը սովորաբար ընդհատվում է առաջին եռամսյակի ընթացքում, սակայն, եթե այն իմպլանտացվում է արգանդի խոռոչին ավելի մոտ՝ այսպես կոչված արգանդի վզիկ-նեղուցային հղիություն, այն կարող է  զարգանալ ավելի երկար: Արգանդի վզիկային հղիության ժամանակ ընկերքի հեռացումը կարող է հանգեցնել խոշոր արյունազեղման:

## Ախտորոշում

Անախտանիշ ընթացող հղիության դեպqում ախտորոշումը կատարվում է հիմնվելով կամ զննման ժամանակ արգանդի վզիկի կապտավուն գունափոփոխման վրա, կամ, ավելի հաճախ, մանկաբարձական ուլտրաձայնային հետազոտության միջոցով: Հղիության ընթացքում տիպիկ, սակայն ոչ յուրահատուկ ախտանիշ է հեշտոցային արյունահոսությունը: Ուլտրաձայնային հետազոտությունը ցույց կտա, որ պտղապարկը արգանդի վզիկում է, մինչդեռ արգանդի խոռոչը կլինի «դատարկ»: Արգանդի վզիկային հղիությունը կարող է սխալմամբ շփոթվել վիժման հետ, երբ հղիության հյուսվածքն անցնում է արգանդի վզիկի միջով:

Հյուսվածաբանական ախտորոշումը կատարվել է Ռուբինի չափանիշներով՝ վիրաբուժական նմուշի վրա. երբ վզիկային գեղձերը գտնվում են տրոֆոբլաստային հյուսվածքի հակառակ կողմում, տրոֆոբլաստային կցորդը գտնվում է արգանդի անոթների դեպի արգանդի խոռոչ մուտքի մոտ կամ առպատային որովայնամզի ուրվագծի մոտ, իսկ պտղային տարրերը բացակայում են արգանդի մարմնից: Քանի որ այսօր շատ հղիություններ ախտորոշվում են վաղ փուլում, հետևաբար հիստերէկտոմիա չի կատարվում, Ռուբինի չափանիշները հաճախ կիրառելի չեն:

## Բուժում
Իսկական արգանդի վզիկային հղիությունները հակված են վիժման. սակայն, եթե հղիությունը ունի է ծննդաբերական խողովակում ավելի բարձր տեղակայում,իսկ ընկերքը հենարան՝ արգանդի խոռոչում, այն կարող է զարգանալ ավելի քան մինչև առաջին եռամսյակը: Եթե ընկերքը ոչ ֆիզիոլոգիական կերպով է իմպլանտացված, ծննդաբերության և ընկերքի հեռացման ժամանակ այն կարող է հանգեցնել լայնածավալ հեշտոցային արյունահոսության: Մինչդեռ վաղ արգանդի վզիկային հղիությունները կարող են վիժել ինքնաբուխ կամ կարող են կառավարվել հեռացման, դիլատացիայի և կյուրետաժի (D&C), կարման, էլեկտրակաուտերիզացիայի և տամպոնադայի միջոցով, դեղորայքով, ինչպիսին է մետոտրեքսատը, և/կամ արգանդի զարկերակների էմբոլիզացիայի միջոցով, ավելի մեծ ժամկետով հղիությունը կարող է պահանջել հիստերէկտոմիա՝ արյունահոսությունը վերահսկելու համար: Որքան մեծ է հղիության ժամկետը, այնքան բարձր է ծավալուն արյունահոսության ռիսկը, որը պահանջում է հիստերէկտոմիա:

Եզակի դեպքերում է արգանդի վզիկային հղիությունից ծնվում ողջ երեխա. սովորաբար այն տեղակայված է արգանդի վզիկի վերին մասում և կարող է զարգանալ դեպի արգանդի խոռոչի ստորին հատված։

Արգանդի վզիկային հղիությունը կարող է զուգակցվել նորմալ ներարգանդային հղիության հետ. նման զուգակցված հղիությունը կպահանջի մասնագիտական ​​​​մոտեցում, որպեսզի չվտանգի ներարգանդային հղիությունը։

## Համաճարակաբանություն
Հղիությունների հաճախականությունը կազմում է մոտ 1:1,000-ից մինչև 1:16,000:

Այն հղիությունները, որոնք տեղակայված են արգանդի նեղուցային հատվածում (տարածություն վզիկի և հատակի միջև), ավելի տարածված են, քան իսկական վզիկային հղիությունները: Չնայած շատ դեպքերում ոչ  ֆիզիոլոգիական իմպլանտացման պատճառը մնում է անհասկանալի, կան ապացույցներ, որոնք արգանդի վզիկային հղիության զարգացումը կապում են արգանդի գործիքային միջամտությունների, մասնավորապես՝ կրկնակի դիլատացիայի և կյուրետաժի հետ: Արգանդի վզիկային հղիությունները պետք է տարբերակել այն հղիություններից, որոնք իմպլանտացված են նախորդ կեսարյան հատման սպիի շրջանում, դրանք այսպես կոչված սպիական հղիություններն են:

## Ծանոթագրություն

## Արտաքին աղբյուրներ

Կատեգորիա:Անհետաձգելի բուժօգնություն
Կատեգորիա:Հղիություն